News Update: ทองคำอาจพุ่งถึง $4,000 นักวิเคราะห์ชี้ปีหน้า ราคาทำจุดสูงสุดใหม่ จากความกังวลเศรษฐกิจถดถอยทั่วโลก - FINNOMENA
นักวิเคราะห์ชี้ราคาทองคำอาจพุ่งไปถึง 4,000 ดอลลาร์ต่อออนซ์ ในปี 2023 จากการขึ้นดอกเบี้ยและความกังวลว่าจะเกิดภาวะเศรษฐกิจถดถอยที่ทำให้ตลาดผันผวน
22 ธ.ค. 2565

นักวิเคราะห์ชี้ราคาทองคำอาจพุ่งไปถึง 4,000 ดอลลาร์ต่อออนซ์ ในปี 2023 จากการขึ้นดอกเบี้ยและความกังวลว่าจะเกิดภาวะเศรษฐกิจถดถอยที่ทำให้ตลาดผันผวน
Juerg Kiener ประธานเจ้าหน้าที่ฝ่ายการลงทุนของ Swiss Asia Capital กล่าวว่า ราคาทองคำอาจพุ่งไปถึง 2,500-4,000 ดอลลาร์ในปี 2023 ซึ่งถือเป็นโอกาสดีที่เราจะได้เห็นการเคลื่อนไหวครั้งใหญ่ที่ไม่ใช่แค่ 10-20% แต่จะเป็นการทำจุดสูงสุดใหม่
Juerg Kiener กล่าวว่า หลายเศรษฐกิจอาจต้องเผชิญกับสภาวะเศรษฐกิจถดถอยเล็กน้อยในช่วงไตรมาสแรกของปีหน้า ส่งผลให้ธนาคารกลางชะลอการขึ้นดอกเบี้ย และนั่นจะทำให้ทองคำมีความน่าสนใจมากขึ้นทันที นอกจากนี้ทองคำยังเป็นสินทรัพย์เดียวที่ธนาคารกลางทุกแห่งในโลกถือครองอยู่
จากข้อมูลของ World Gold Council ธนาคารกลางต่างๆ ได้ซื้อทองคำจำนวน 400 ตันในไตรมาสที่ 3 ซึ่งเพิ่มขึ้นเกือบ 2 เท่าจากสถิติเดิมที่ 241 ตันในช่วงเวลาเดียวกันของปี 2018
Juerg Kiener อธิบายว่า ตั้งแต่ยุค 2000s ผลตอบแทนเฉลี่ยของทองคำอยู่ที่ประมาณ 8-10 % ต่อปี ซึ่งนักลงทุนไม่สามารถทำผลตอบแทนเท่านี้ได้ในตลาดตราสารหนี้และตลาดหุ้น
โดยนักลงทุนจะมองหาทองคำเมื่อเงินเฟ้อยังคงอยู่ในระดับสูงในหลายส่วนของโลก เพราะทองคำเป็นตัวป้องกันเงินเฟ้อที่ดีมากในช่วงที่เศรษฐกิจตกต่ำแต่เงินเฟ้อสูง (Stagflation) และเป็นส่วนเสริมที่ดีในพอร์ตโฟลิโอ
แม้จะมีความต้องการทองคำที่แข็งแกร่ง แต่ Kenny Polcari นักยุทธศาสตร์การตลาดอาวุโสของ Slatestone Wealth ไม่เห็นด้วยที่ราคาจะเพิ่มขึ้นกว่า 2 เท่าในปี 2023 โดยแย้งว่าจะเห็นการดีดกลับและแนวต้านที่ 1,900 ดอลลาร์ต่อออนซ์ เพราะราคาจะถูกกำหนดโดยเงินเฟ้อที่ตอบสนองต่อการปรับขึ้นอัตราดอกเบี้ยทั่วโลก
อ้างอิง: https://www.cnbc.com/2022/12/22/gold-at-4000-analysts-share-their-2023-outlook-for-prices.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ทองคำ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA